NaiveNeuron/SloPal huggingface dataset:
P. Paška, poslanec: (2003-10-22):
„Národná rada Slovenskej republiky žiada ministra zdravotníctva Slovenskej republiky, aby do 30. októbra 2003 Národnej rade Slovenskej republiky písomne predložil všetky informácie súvisiace s akciovou spoločnosťou VERITEĽ a projektom na oddlženie zdravotníctva s tým, že informáciu o akciovej spoločnosti VERITEĽ podá minister zdravotníctva Slovenskej republiky na 18. schôdzi Národnej rady Slovenskej republiky najneskôr do jej skončenia.“
Glváč, Martin, podpredseda NR SR (2018-05-25):
Pán poslanec Petrák, poprosím kľud v sále. Ďakujem. S reakciou pán poslanec Mihál, nech sa páči.
Šimečka, Michal, podpredseda NR SR (2024-01-24):
Ďakujem pekne. S faktickou pán poslanec Gašpar.
Blanár, Juraj, podpredseda NR SR (2023-02-01):
Rozpravu sme týmto vyčerpali, preto ju vyhlasujem za uzavretú. Pýtam sa pána predsedu rady, či má záujem o záverečné slovo. Áno, udeľujem mu slovo. Nech sa páči.
Dostál, Ondrej, poslanec NR SR (2023-12-19):
Ďakujem, pán predsedajúci. Pán poslanec Šmilňák, no tá poznámka o politickej kultúre teda bola riadne sarkastická. To, ten váš odkaz predsedovi Národnej rady Pellegrinimu v súvislosti s tým, akým spôsobom rokujeme o novele kompetenčného zákona v skrátenom legislatívnom konaní bez akéhokoľvek priestoru pre vyjadrenie sa verejnosti v medzirezortnom pripomienkovom konaní. Rokovali sme doteraz až do polnoci, boli natiahnuté rokovania a teraz si koalícia, resp. na návrh pána predsedu Národnej rady Pellegriniho povedala, že nestačí rokovať do polnoci, budete rokovať až do rána. Tak naozaj oceňujem tú iróniu k pripomenutím politickej kultúry, ktorú tu chcel zniesť pán predseda Národnej rady a HLAS-u a prezidentský kandidát Pellegrini. Z vecného hľadiska vo vašom vystúpení ma zaujal ten odkaz alebo poukaz, alebo poukázanie, alebo dôraz na decentralizáciu. Lebo myslím si, že práve decentralizácia je tá, je tá vhodná cesta, akým spôsobom sa môže rozvíjať krajina vrátane cestovného ruchu, vrátane športu, vrátane budovania infraštruktúry. Nie nové ministerstvá, ale viac kompetencií, viac právomocí a viac financií pre samosprávy, pre regionálnu samosprávu aj pre miestnu samosprávu, teda samosprávu obcí a miest je tá správna cesta. Ale ten spôsob, akým k tomu dospieť, určite nie je skrátené legislatívne konanie, rokovanie parlamentu nonstop v nočných hodinách.
Sárközy, Irén, poslankyňa NR SR (2019-11-28):
Áno. Pristupujeme k hlasovaniu o pozmeňujúcom a doplňujúcom návrhu z informácie, nebola správa, je len informácia, lebo výbor ústavnoprávny neprijal žiadnu správu. Ako gestorský výbor nedáva žiadne odporúčanie. Takže hlasujeme len o informácii o prerokovaní návrhu zákona bez odporúčania gestorského výboru.
Glváč, Martin, podpredseda NR SR (2016-10-26):
Pani poslankyňa Kiššová.
Viskupič, Marián, poslanec NR SR (2022-06-22):
Pán predsedajúci, ďakujem pekne za slovo. Kolega Jožko Kanuščák, ďakujem pekne za tvoje vystúpenie. Som rád, áno, že si upriamil zasa pozornosť vlastne na tú oblasť školstva. Ono je to v podstate presne ako hovoríš. Jednoducho peniaze sú vždy až v prvom rade. Ono tie peniaze sú potrebné a to, čo hovoríme stále, verejné financie sú na jednej strane limitované, je ich konečné množstvo. A, áno, na strane druhej je v podstate nekonečné množstvo požiadaviek. Tak to je. Pred každým rozpočtom sú ministri, a povedzme že úplne oprávnene, schopní vygenerovať požiadavky v násobnej úrovni, aké sú teda dostupné, dostupné zdroje. No a toto funguje vždy aj v každej normálnej dobe, nie ešte vo finančnej, v inflačnej, že vždy je potrebné vlastne riešiť urgentnosť, to je tým hlavným kľúčom, že na čo treba peniaze použiť. Veď skutočne voľnočasové poukazy, všetci to vieme, mali sme ich všetky koaličné strany v programe. Áno, aj my SaS, áno, myšlienka je správna. Len teda, a to sme si zasa myslím všetci všimli, nežijeme štandardnú dobu. Mali sme tu covid, máme tu infláciu, máme tu vojnu na Ukrajine. Jednoducho nežijeme, nežijeme štandardnú dobu a musíme vážiť to, kam tie konečné, to konečné množstvo peňazí dáme. No jednoducho my hovoríme, že musí počkať voľný čas detí, pretože je násobne dôležitejší ten hlavný čas detí, tá, tá, to proste to samotné vzdelávanie. Je to tak. Môžme, všetci si myslíme, že, samozrejme, aj ten voľný čas detí je veľmi dôležitý, ale hlavný je ešte dôležitejší, a tam musia teraz ísť peniaze.
Bublavý, Dušan, poslanec NR SR (2016-12-06):
Ďakujem, pán podpredseda, za slovo. Vážené kolegyne, kolegovia, Výbor Národnej rady pre verejnú správu a regionálny rozvoj ako gestorský výbor k návrhu poslancov Národnej rady Slovenskej republiky Gábora Gála, Petra Antala a Pétra Vörösa na vydanie zákona, ktorým sa mení a dopĺňa zákon č. 447/2015 Z. z. o miestnom poplatku za rozvoj a o zmene a doplnení niektorých zákonov, tlač 271, podáva Národnej rade v súlade s § 79 ods. 1 zákona Národnej rady č. 350/1996 Z. z. o rokovacom poriadku Národnej rady spoločnú správu výborov Národnej rady. I. Národná rada uznesením č. 288 z 21. októbra 2016 pridelila návrh poslancov Národnej rady na prerokovanie týmto výborom. Národná rada uznesením č. 288 z 21. októbra 2016 pridelila návrh poslancov Národnej rady na prerokovanie výboru: ústavnoprávnemu výboru Národnej rady, Výboru Národnej rady pre financie a rozpočet a Výboru Národnej rady pre verejnú správu a regionálny rozvoj. Výbory Národnej rady, ktorým bol návrh zákona pridelený, zaujali k nemu nasledovné stanoviská: Ústavnoprávny výbor Národnej rady uznesením č. 97 zo 16. novembra 2016 s návrhom zákona súhlasil a odporučil ho Národnej rade Slovenskej republiky schváliť. Výbor Národnej rady pre financie a rozpočet uznesením č. 100 z 15. novembra 2016 s návrhom zákona súhlasil a odporučil ho Národnej rade Slovenskej republiky schváliť. Výbor Národnej rady pre verejnú správu a regionálny rozvoj uznesením č. 48 z 21. novembra 2016 s návrhom zákona súhlasil a odporučil ho Národnej rade Slovenskej republiky schváliť. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Z uznesení výborov Národnej rady Slovenskej republiky uvedených pod bodom II tejto správy nevyplynuli žiadne pozmeňujúce a doplňujúce návrhy. Gestorský výbor na základe stanovísk výborov vyjadrených v uzneseniach uvedených pod bodom II tejto správy a v stanoviskách poslancov gestorského výboru vyjadrených v rozprave k tomuto návrhu zákona odporúča Národnej rade slovenskej, poslancov Národnej rady Slovenskej republiky Gábora Gála, Petra Antala a Pétra Vörösa na vydanie zákona, ktorým sa mení a dopĺňa zákon č. 447/2015 Z. z. o miestnom poplatku za rozvoj a o zmene a doplnení niektorých zákonov, tlač 271, schváliť. Spoločná správa výborov Národnej rady bola schválená v druhom čítaní uznesením gestorského výboru č. 56 z 22. novembra 2016. Výbor ma poveril za spoločného spravodajcu výborov. Súčasne ma poveril 1. predniesť spoločnú správu výborov na schôdzi Národnej rady, 2. navrhnúť Národnej rade hlasovať o pozmeňujúcich a doplňujúcich návrhoch, ktoré vyplynuli z rozpravy a hlasovať o predmetnom návrhu zákona ihneď. Zároveň po skončení druhého čítania pristúpiť k tretiemu čítaniu ihneď. Ďakujem, skončil som. Nech sa páči, otvorte rozpravu.
Grendel, Gábor, podpredseda NR SR (2021-01-12):
Pán poslanec Pollák.
M. Číž, podpredseda NR SR: (2010-01-29):
Slovo má pán poslanec Lipšic.
Kubánek, Stanislav, poslanec NR SR (2019-10-28):
Schválil. (Reakcie z pléna.)
Glenda, Tibor, poslanec NR SR (2012-09-11):
Pán predseda, dajte hlasovať o pozmeňujúcom návrhu pani poslankyne Jurinovej.
P. Hrušovský, predseda NR SR: (2004-06-17):
V. Horák, poslanec: Vážený pán predseda Národnej rady, vážený pán podpredseda vlády, vážené kolegyne, kolegovia, dovoľte mi, aby som v zmysle zákona Národnej rady č. 350/1996 Z. z. o rokovacom poriadku Národnej rady Slovenskej republiky vystúpil k vládnemu návrhu zákona o rozpočtovom určení výnosu dane z príjmov územnej samospráve a o zmene a doplnení niektorých zákonov (tlač 725) ako spravodajca Výboru Národnej rady Slovenskej republiky pre financie, rozpočet a menu. Uvedený návrh bol doručený poslancom Národnej rady v stanovenej lehote, čím boli splnené podmienky určené § 72 ods. 1 zákona Národnej rady Slovenskej republiky o rokovacom poriadku, t. j. doručenie návrhu najmenej 15 dní pred schôdzou Národnej rady Slovenskej republiky, na ktorej sa uskutoční jeho prvé čítanie. Predseda Národnej rady Slovenskej republiky posúdil uvedený návrh podľa § 70 ods. 1 zákona Národnej rady Slovenskej republiky o rokovacom poriadku a podľa legislatívnych pravidiel zaradil ho na rokovanie dnešnej schôdze Národnej rady Slovenskej republiky. Ako spravodajca v prvom čítaní si osvojujem stanovisko, že predmetný návrh spĺňa z formálnoprávnej stránky všetky náležitosti návrhu zákona uvedené v § 67 a 68 zákona Národnej rady Slovenskej republiky o rokovacom poriadku Národnej rady Slovenskej republiky, ako i náležitosti určené v legislatívnych pravidlách. Z hľadiska vecného zastávam stanovisko, že predložený návrh zákona rieši závažnú problematiku, ktorú je potrebné upraviť spôsobom, ako sa navrhuje v predmetnom návrhu. Ešte chcem informovať, že po ukončení rozpravy budem navrhovať, aby tento zákon bol prerokovaný v druhom čítaní a aby ho prerokovali okrem gestorského výboru, ktorým bude výbor pre financie, rozpočet a menu a ktorý by ho mal prerokovať do 3. septembra, ešte výbory Ústavnoprávny výbor Národnej rady a Výbor Národnej rady Slovenskej republiky pre verejnú správu a Výbor Národnej rady Slovenskej republiky pre vzdelanie, vedu, šport a mládež, kultúru a médiá. Prosím, pán predsedajúci, otvorte rozpravu.
P. Hrušovský, predseda NR SR: (2003-05-20):
D. Podracká, poslankyňa: Tým som už skončila, pán predseda, ďakujem za pozornosť. (Potlesk.)
K. Sárközy, poslankyňa: (2009-12-02):
Nemôžem s vami súhlasiť z dvoch rovín. Tá prvá rovina je tá, že fakticky takto vyzývame poctivých podnikateľov do tanca: „Však nemusíte platiť odvody do fondov, pretože však bude nový generálny pardon alebo príde nová vláda, zase toto zmení.“ A fakticky tí poctiví podnikatelia sú diskriminovaní. A druhá vec je, čo ste hovorili o tých zdravotníckych zariadeniach. Preto nemôžem s vami súhlasiť, pretože vieme veľmi dobre, vy to takisto viete, že najväčšími dlžníkmi voči zdravotným poisťovniam sú štátne nemocnice, teda tie, ktoré sú v réžii štátu. Fakticky takto štát z jedného vačku berie a dáva tie peniaze do druhého vačku. Ja vás chápem, a s tým by som asi mohla súhlasiť, že takto sa môžu uchádzať o peniaze z európskych fondov, ale toto nie je dobrá cesta, preboha živého. Dokedy budeme toto tolerovať? Preboha živého, po prvé treba spraviť všetko preto, aby podnikatelia platili odvody, ale treba im k plateniu odvodov dopomôcť, a to zmenou zákonov, znížením odvodových zaťažení, jednotným výberom daní a odvodov, ktoré tiež mešká, už to malo byť v roku 2009. Ale tak, že budeme robiť dielčie zákony a meniť tieto zákony, ako sa nám zachce, generálny pardon sme prijali minulý rok s tým, že sa to skončí a už to nebude ďalej pokračovať, no a teraz toto zase bude pokračovať aj po 1. januári 2010. Takže práve kvôli tomu, čo som povedala, nemôžem s tým súhlasiť. To je, samozrejme, váš názor, vám ho neberiem. Ďakujem pekne.
Zelník, Štefan, poslanec NR SR (2017-12-01):
Ďakujem pekne za slovo. Ja sa budem venovať tej časti, kde pán kolega Bastrnák veľmi dobre povedal o komunikácii. Zdravotníctvo neni ani opozičné ani koaličné a verím, že všetci, čo sme tu, tak chceme, aby to zdravotníctvo fungovalo. Ja poviem sám za seba, ak ktorýkoľvek z vás podá pozmeňujúci návrh a ja budem mať voči nemu výhrady a nebudem jemu, tomu pozmeňováku rozumieť, verte mi, prídem za vami a spýtam sa. O tom mala byť aj komunikácia alebo debata na zdravotnom výbore. Ja potvrdzujem, áno, prišli ďalšie nové pozmeňovacie návrhy, ale tie, ktoré ste dostali a týždeň ste ich mali pre sebou, o nich sme mohli debatovať a o tom teda mal byť ten zdravotný výbor a vydiskutovať si veci, aký je teda pohľad váš a aký je pohľad predkladateľa a povedať dobre, tak možnože tento práve pozmeňovací návrh má nejaké úskalia, má nejaké riziká, tak ho prerobme. Ale škoda, že táto diskusia nebola a vy ste sa zodvihli a odišli. Ale aj to si viem predstaviť, že možno by som to neriešil ani cez výbor, keby ktokoľvek podal, tak idem za ním a poviem tuto buď v bufete alebo poviem, prosím ťa pekne, poď a vysvetli mi to. Ja netvrdím, že musíme dôjsť k zhode, ale takýto spôsob prerokovávania, veď malo by to byť kolegiálne. Mám, vypočul som si, prídem, zdôvodni mi, ja vidím takéto úskalia. Ak chceme naozaj sa pohnúť, tak toto je jedna z ciest, ale cesta, že toto je môj návrh a buď hlasuj za alebo proti, toto nie je správna cesta. Stačí a o tom by mal byť ten zdravotný výbor, aby sme a ja si myslím, že doteraz sme naozaj rokovali na zdravotnom výbore, že tam bolo minimum tej politiky. Nezavádzajme do toho to, že kto bude pred.... (Prerušenie vystúpenia časomerom.)
Bugár, Béla, podpredseda NR SR (2018-05-16):
Pani poslankyňa Verešová.
Jurinová, Erika, podpredsedníčka NR SR (2014-11-08):
Pán poslanec Lipšic, procedurálny návrh.
Burian, Jozef, poslanec NR SR (2017-10-17):
Ďakujem pekne. Ja veľmi krátko budem. Ja som sa nestihol prihlásiť do tej faktickej, tak sa ospravedlňujem. Ale je veľmi dôležité povedať, tam, kde sa nemení účel, kde sa nemení účel toho, tam sa nemôže vyžadovať, a to bez ohľadu na to, či tej, či je to a to každej stavbe, a to v zásade to, či teda tá VÚC-ka má alebo nemá právo a či je v tom zákone uvedená alebo nie. To bol celý zmysel hry. Proste nemôže byť v nejakom elektrospotrebičskom, nejakej budove odrazu vznikne škôlka a my budeme na to pozerať, ako samozrejmú vec. Alebo niekde, kde bola výroba jednoducho. Alebo zaregistrovať nejaký stacionár v rodinnom dome. Pochopte, že za, v tej istej situácii sa bude nachádzať a to nie minister, ale každý orgán, každý orgán verejnej aj štátnej správy bude pod drobnohľadom a budeme znovu tu robiť cirkus, že nejaké dieťa utrpelo nejaký úraz, lebo to bolo v nejakom zariadení, ktoré napríklad nemalo kolaudáciu, a niekto šikovný, teraz nechcem znehodnocovať tých ľudí, ktorí to robia fakt poctivo, dobre, a ja verím, že aj to, čo vy ste tu vysvetľovali, tá verba z vás vychádzala, že bolo to ako, bolo to úprimné. Ale hovorím, toľko špekulácií, ktoré dnes vznikajú, a napríklad ten prípad, povedzme, aj s tým stacionárom v rodinnom dome. Ale keby sme nerobili alebo keby to ministerstvo nerobilo alebo nedalo do zákona a ten účel by jednoducho sa nezmenil a zmenil, tak jednoducho nemôže, to len prehliadnuť a nemôžme to prehliadnuť a brať to ako samozrejmú vec. Čiže rozumiem tomu, ale znovu opakujem, zmysel hry bolo to, tam, kde sa len mení účel. Tam sa musí fakt realizovať to kolaudačné, či to malo byť na začiatku pred „x“ rokmi alebo keď je to nové zariadenie do budúcna. Takže toľko iba ja som chcel vysvetliť. Ďakujem.
Érsek, Árpád, minister dopravy a výstavby SR (2019-04-05):
To je záverečné slovo. Je to záverečné slovo?
Suja, Miroslav, poslanec NR SR (2021-05-10):
Takže môžem? Dobre. Pani ministerka, prvýkrát za celú históriu aspoň raz ste sa znížili k normálnemu tónu a neboli arogantná. Keby to takto prebiehalo celý deň, tak o polovicu tých útokov na vás mohlo byť menej, lebo ste si ich zaslúžili sama vaším správaním. Takže teraz budem aj ja slušne k vám hovoriť. Prečo vás nepodporím? Z úcty k tým, ktorí kvôli vám zahynuli vo väzbe, pani ministerka, tak vás nemôžem podporiť. Pre biznis vašich firiem so štátom vás nemôžem podporiť. Pre klamstvá, ktoré ste nám veľakrát tu v Národnej rade predstierali ako pravdu, vás nemôžem podporiť. A pre vašu aroganciu a neschopnosť normálne, slušne, ľudsky komunikovať s poslancami Národnej rady vás takisto nemôžem podporiť. Ale aj tak vám ďakujem, že aspoň raz som vás počul slušne rozprávať bez arogancii, ktorou ste vy známa.
Jarjabek, Dušan, poslanec NR SR (2011-06-01):
No, vážená pani ministerka nespravodlivosti, resp. nespravodlivosti a zavádzania, nespravedlnosť som vám už ospravedlniteľne vysvetlil. A to zavádzanie vaše je naozaj geniálne. Ja sa vôbec nečudujem, že ste jednou z kandidátok na novú predsedníčku vlády. Skutočne, klobúk dole, zavádzate geniálne. V odborných veciach by som si, pani ministerka, s vami nikdy nedovolil polemizovať. Ale ako obyčajný poslanec, ktorý si pamätá, čo sa tuná udialo v tomto parlamente v súvislosti s doktorom Trnkom, o ktorom ste hovorili, si to dovolím veľmi presne. Doktora Trnku do funkcie, o ktorej vy teraz takto plamenne hovoríte, navrhol nejaký pán poslanec Janiš. Predpokladám, že je to pán poslanec za SDKÚ, ak sa nemýlim. SMER sa pridal. Takže, keby ste boli taká láskavá vo svojom monológu, všade, kde ste použili slovo SMER, veľmi nejapným spôsobom, si ho vymenili za slovíčko SDKÚ. Bolo by to ďaleko presnejšie. Proste je to neuveriteľne trápne, pani ministerka, viacej slov na to nemám. Ďakujem za pozornosť. (Potlesk.)
Grendel, Gábor, podpredseda NR SR (2020-04-02):
Pán poslanec Kotleba, boli ste posledný prihlásený do tejto rozpravy, ústne prihlásený, to znamená, že po tej vašej faktickej už pristúpime k samotnej tajnej voľbe. A ja teda len v dobrom držím palce, aby pán poslanec Fico stihol dodržať dohody, ktoré ste spomínali, pretože už ho dlhší čas nevidím v rokovacej sále.
Jurinová, Erika, podpredsedníčka NR SR (2012-07-27):
Ďakujem. S reakciou na faktickú poznámku, nech sa páči, pán poslanec Záhumenský.
Číž, Miroslav, doterajší podpredseda NR SR (2010-07-08):
Pán poslanec Richard Sulík.
Grendel, Gábor, podpredseda NR SR (2022-11-08):
Prezentujme sa a hlasujme. (Hlasovanie.) Prítomných 82 poslancov, za 76, proti 1, zdržali sa 3, nehlasovali 2. Konštatujem, že sme tento návrh schválili. Pristúpime k hlasovaniu v prvom čítaní o návrhu poslanca Vetráka na vydanie zákona, ktorým sa mení a dopĺňa zákon č. 235/2012 o osobitnom odvode z podnikania v regulovaných odvetviach, tlač 1183. (Predsedajúci prijal hovor na internej linke.) Ospravedlňujem sa. Takže ešte ideme hlasovať o návrhu pána poslanca Kremského o doplnení ďalších výborov, ktoré majú prerokovať. Nie? (Reakcia z pléna.) Nie. (Reakcia spravodajcu.) Tak výbory teraz? Dobre. Tak, pán spravodajca, prosím, uveďte, o čom ideme hlasovať.
Blaha, Ľuboš, podpredseda NR SR (2024-05-14):
Ďakujem pekne. Otváram všeobecnú rozpravu, do ktorej som dostal päť písomných prihlášok. Pán poslanec Alojz Hlina, pani poslankyňa Tamara Stohlová, pani poslankyňa Mária Kolíková, pán poslanec Ondrej Dostál a pán poslanec Jozef Pročko. Ako prvý sa prihlásil za poslanecký klub SaS pán poslanec Alojz Hlina. Nech sa páči, pán poslanec, máte slovo.
Viskupič, Marián, poslanec NR SR (2023-12-08):
Ďakujem pekne za slovo. Tak skúsim reagovať takto, aby sme sa rozumeli, že ja teraz tak, ako je ten systém nastavený, je to okej, hej, že proti, proti, proste globálne firmy je, dáva zmysel zdaňovať na globálnej úrovni, to je okej, aj tá sadzba je okej, hej? Toto, toto je vlastne v poriadku. Len dovolil som si upozorniť, že vlastne otvára to cestu k ďalším veciam, ktoré by už nemuseli byť tak v poriadku a ani by nemuseli byť dobré, hej? Daňová konkurencia namiesto daňového kartelu je vždy rozumnejšie riešenie z pohľadu ekonomiky, z pohľadu čohokoľvek, hej, takto. Ale tento samotný zákon je v poriadku. Áno, na tú sumu som sa nepýtal, pretože pán Jakab ná pravdu, debatovali sme o tom na výbore a myslím si, že tá suma, ja si to pamätám ako 48 miliónov ročného teda plusového konta pre verejné financie. Na pohľad je to možno, možno nízka suma, ale presne tak, pýtali sme sa aj na okolité krajiny a tie čísla, ktoré pán Jakab hovorí, sú, takto padali. Takže ale zasa je to niečo, takisto ministerstvo financií hovorilo, že nie je s tým ešte skúsenosť žiadna, ani aplikačná, ani teda, že koľko to reálne bude. Je to niečo nové, čo sa teda uvádza do praxe, a áno, sme povinní to uviesť do praxe, tak ako to uvádzajú do praxe aj ostatné krajiny, takže sami uvidíme. Len hovorím, dovolil som si upozorniť na to, že to otvára niečo, čo v tomto momente je okej, ale ak sa to bude veľmi-veľmi rozvíjať, môže to spôsobiť viac škody ako úžitku. Ďakujem pekne.
Blanár, Juraj, podpredseda NR SR (2020-11-26):
Pán poslanec Tomáš, môžete reagovať na faktické poznámky.
Adamčík, Eduard, poslanec NR SR (2019-04-02):
Pán predseda, budeme teraz hlasovať o bodoch zo spoločnej správy č. 1 a 2.
Glváč, Martin, podpredseda NR SR (2016-10-21):
Pán poslanec Baránik, poprosím kľud v sále.
Paška, Pavol, predseda NR SR (2012-08-01):
Pán poslanec Hlina.
Hrnčiar, Andrej, podpredseda NR SR (2018-05-10):
Reakcia na faktické, pani poslankyňa Zemanová.
Buček, Jozef, poslanec NR SR (2016-09-20):
Týmto sme hlasovali o všetkých pozmeňujúcich návrhoch. Pán predseda, v zmysle § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, o tomto hlasovať.
P. Hrušovský, predseda NR SR: (2004-03-03):
Otváram rozpravu o tomto bode programu. Konštatujem, že písomne sa z pánov poslancov neprihlásil do rozpravy nik. Preto sa pýtam, či sa hlási niekto do rozpravy ústne. Pani poslankyňa Antošová. Končím možnosť ďalších ústnych prihlášok. Nech sa páči, pani poslankyňa Antošová.
Saloň, Marián, poslanec NR SR (2022-02-22):
Ďakujem pekne, pán predseda. Pán podpredseda parlamentu, budem sa venovať presne tej časti, čo si spomínal, ako sme dostali košom od pani prezidentky. Niežeby som túžil po tomto stretnutí, ale myslím si, že sme sa dožadovali, dožadovali iba objektívnosti, aby pani prezidentka ukázala, že je teda prezidentkou všetkých ľudí na Slovensku. Ale nie je to pravda, pretože keď vyšlo vonku rozhodnutie krajského súdu, tak pani prezidentka veľmi promptne zareagovala, že podľa súdu sú vyšetrovatelia, ktorí na týchto kauzách pracujú, predmetom bezdôvodného stíhania. A okrem iného ešte dodala, že považuje za veľmi nebezpečné, ak by chcel niekto ktorémukoľvek vyšetrovateľovi v jeho práci brániť, a to cestou kriminalizácie. Veď predsa už druhý deň tu počúvame a čítame uznesenie Generálnej prokuratúry o tom, ako sa vyšetrovatelia NAKA v tej svojej neformálnej debate, ako ju nazývajú obhajcovia tejto debaty, bavia presne o tom, ako idú kriminalizovať pani vyšetrovateľku Santusovú. Bavia sa presne o tom, ako jej idú zabrániť v tom, aby vyšetrovala podozrenia z páchania trestnej činnosti týchto vyšetrovateľov NAKA. A vlastne doteraz vždy jej bola vyjadrovaná podpora, že ako ju všetci podporujú, presne, že jej podpálime auto, že ju nakopeme do pi..., že sa jej zbavíme, máte presne povolenie na to, aby ste to urobili. Kde je pani prezidentka dnes? Veď to je, to sú presne tie isté slová, ktoré hovorila na obhajobu tých vyšetrovateľov, že sú kriminalizovaní, že je nebezpečné, ak niekto ide zasahovať do ich práce. A tu to má presne čierne na bielom, kde orgán činný v trestnom konaní poukázal presne na to isté, vyšetrovateľov NAKA. A keď už sa ich nechcela, tejto pani vyšetrovateľky Santusovej zastať ako policajtky, tak sa jej mala zastať ako žena ženy, lebo toto nazvať neformálnou debatou a to obhajo... (Prerušenie vystúpenia časomerom.)
Ďuriš Nicholsonová, Lucia, podpredsedníčka NR SR (2016-11-29):
Na vaše vystúpenie chcú zareagovať vo faktických poznámkach dvaja páni poslanci. Pani poslankyňa Remišová a pán poslanec Číž. Končím možnosť prihlásiť sa s faktickou poznámkou. Pani poslankyňa Remišová, nech sa páči.
B. Bugár, podpredseda NR SR: (2002-11-07):
Otváram všeobecnú rozpravu o tomto bode programu. Pýtam sa, kto sa hlási ústne do rozpravy. Dvaja páni poslanci. Končím možnosť sa prihlásiť ústne do rozpravy. Pán poslanec Paška, nech sa páči, máte slovo. Pripraví sa pán poslanec Džupa.
Žiga, Peter, podpredseda NR SR (2024-04-18):
Vážené panie poslankyne, vážení páni poslanci, budeme pokračovať v prerušenom rokovaní. Na úvod podávam návrh na zaradenie nového bodu do programu 12. schôdze, ktorým je návrh na zmeny v zložení výborov Národnej rady, tlač 276, a navrhujem, aby sme ho prerokovali zajtra, teda v piatok 19. apríla o deviatej hodine. Je všeobecný súhlas? (Súhlasná reakcia pléna.) Ďakujem pekne. Ďalej podávam procedurálny návrh, aby sme budúci týždeň v utorok 23. apríla o sedemnástej hodine nehlasovali, to znamená, že najbližšie hlasovanie sa uskutoční v stredu 24. apríla o jedenástej hodine. Je všeobecný súhlas? (Nesúhlasná reakcia pléna.) Prezentujme sa a hlasujme. (Hlasovanie.) 134 prítomných, 81 za, 19 proti, 31 sa zdržalo, 3 nehlasovali. Schválili sme, že v utorok nebudeme hlasovať, najbližšie hlasovanie bude až v stredu 24. apríla o jedenástej hodine. S procedurálnym návrhom pán poslanec Baláž, nech sa páči.
Gažovičová, Tina, poslankyňa NR SR (2024-01-24):
Ja ďakujem kolegyni Stohlovej za, za príspevok a chcela by som sa zamerať na jednu z takých čiastkových vecí, ktoré ona spomenula a ktoré tu možno menej často zaznievajú, ale myslím si, že sú dôležité, a to je to, že nakoľko táto vláda svojimi krokmi prispieva k tomu, aby ľudia, občania a občianky tejto krajiny mali dôveru k svojim voleným predstaviteľom a k inštitúciám. A nakoľko tú dôveru nemajú a tuto, Tamara, ty si spomenula, že no že potom hrozí, že budú chcieť brať spravodlivosť do vlastných rúk. Že keď ľudia sa nebudú cítiť chránení vlastným štátom, nebudú mať dôveru v políciu, nebudú mať dôveru v samotný Trestný zákon, vo svojich... v politikov, ktorých predstaviteľ, predsta... ktorí sú ich predstaviteľmi, tak budú chcieť brať spravodlivosť do vlastných rúk, čo je niečo nesmierne nebezpečné, čo je niečo, čo, čo by sme nemali chcieť, je v demokratickej spoločnosti, ktorá funguje na základe prá... právnych princípov a na základe zastupiteľskej demokracie, inštitúcií, na to, aby tá krajina dobre fungovala, je nesmierne dôležité, aby ľudia mali dôveru v to, že keď ma niekto okradne, tak nezoberem sekeru a nepôjdem za ním, ale pôjdem na políciu, nahlásim to a dočkám sa nejakej spravodlivosti. Keď mi niekto ublíži, keď ma niekto podvedie, keď vidím, že moji nadriadení kradnú, keď vidím, že moji nadriadení podvádzajú, tak ten inštinkt by mal byť, že mám to kde ísť nahlásiť, idem na políciu alebo na akékoľvek, k ombudsmanovi, idem za inštitúciami, ktoré mi pomôžu. A táto vláda okrem všetkého iného robí aj to, že podrýva základnú dôveru ľudí v to, že... (Prerušenie vystúpenia časomerom.)
Hrnčiar, Andrej, podpredseda NR SR (2018-02-13):
Pán poslanec Mazurek.
Blanár, Juraj, podpredseda NR SR (2023-02-03):
Pán poslanec Richter s faktickou poznámkou.
Blanár, Juraj, podpredseda NR SR (2021-05-10):
Pán poslanec Dušan Jarjabek.
Laššáková, Jana, podpredsedníčka NR SR (2015-02-06):
Ďakujem pekne, pán navrhovateľ, zaujmite miesto určené pre navrhovateľov. Pred tým ešte, ako otvorím rozpravu, vystúpi spravodajkyňa, ktorú určil navrhnutý gestorský výbor pre sociálne veci, pani poslankyňa Monika Gibalová, nech sa páči.
Laurenčík, Milan, podpredseda NR SR (2022-02-03):
Ďakujem. Pán poslanec, máte doplňujúcu otázku? Musíte stlačiť faktickú poznámku. Nech sa páči.
B. Bugár, podpredseda NR SR: (2004-03-03):
(Hlasovanie.) Prítomných je 130 poslancov, za návrh 122, zdržalo sa 8. Konštatujem, že Národná rada sa rozhodla, že tento návrh zákona prerokuje v druhom čítaní. Nech sa páči.
Paška, Pavol, predseda NR SR (2013-12-13):
Ďakujem veľmi pekne. Pán poslanec Kolesík.
Lehotský, Tomáš, poslanec NR SR (2021-11-12):
Ďakujem vám veľmi pekne. Ja na začiatok zacitujem zo serveru Aktuality.sk, článok zo 6. 10. 2021: „Posledné týždne sa zase množia útoky na mobilné očkovacie tímy, ktoré cestujú za ľuďmi, aby títo mali vakcínu čo najbližšie. Odporcovia očkovania im bránili v práci napríklad v Martine a neskôr aj v Podbieli na Orave, až sa župa, ktorá očkovanie organizovala, rozhodla, že ho predčasne ukončí. Aj počas odbornej konferencie lekárov, ktorá sa konala v Čadci, si zdravotníci vypočuli svoje. Atmosféru tam zradikalizovali najmä členovia Ľudovej strany Naše Slovensko.“ Toľko citát. Pán Kotleba, ja rozumiem, že vám nevyhovuje zákon, ktorý chce postihovať ľudí, ktorí ohrozujú lekárov a zdravotníkov na Slovensku. Od začiatku sa totiž snažíte agresívnym spôsobom len radikalizovať ľudí, ktorí tu žijú. Vám vyhovuje, keď sa na Slovensku konajú a budú konať takéto útoky. Viaceré z nich, predpokladám, že aj organizujete. Ste banda extrémistov a násilníkov. Viacerí z vás trestne stíhaní, či už teraz, alebo v minulosti. Násilie máte v povahe a proti tomu sa slušná krajina, slušní ľudia musia brániť. Ja som veľmi rád, že Slovenská republiky chce chrániť svojich občanov. Som veľmi rád, že Slovenská republika chce chrániť svojich obetavých lekárov, svoje obetavé sestry pred tým, aby ich nejaká kričiaca banda, pred tým, aby na nich nejaká kričiaca banda útočila. Som veľmi rád za tento zákon. Ďakujem.
Blanár, Juraj, podpredseda NR SR (2021-06-30):
Ďakujem. Vyhlasujem rozpravu za uzatvorenú. Chcem sa spýtať pani generálnej riaditeľky, či má záujem o záverečné slovo. Nech sa páči, udeľujem vám tu slovo.
Zmajkovičová, Renáta, podpredsedníčka NR SR (2013-07-01):
S faktickými poznámkami sa hlásia dvaja poslanci. Uzatváram možnosť prihlásiť sa s faktickou poznámkou. Pán poslanec Fecko.
Ľ. Kaník, minister práce, sociálnych vecí a rodiny SR: (2003-04-09):
Obsahom návrhu zákona je najmä: v základných zásadách zrovnoprávniť postavenie zamestnancov a zamestnávateľov v prípade porušenia práv vyplývajúcich z pracovnoprávnych vzťahov a tiež v prípade konfliktov záujmov pri kolektívnom vyjednávaní; možnosť dohodnúť, predĺžiť alebo opätovne dohodnúť pracovný pomer najdlhšie na tri roky a zároveň umožniť opakované uzatváranie pracovného pomeru na určitú dobu pre širší okruh zamestnancov; obmedziť ochranu zamestnanca pri skončení pracovného pomeru v prípade uzatvorenia pracovného pomeru na kratší pracovný čas nepresahujúci 20 hodín týždenne; podmieniť povinné poskytnutie odstupného v prípade skončenia pracovného pomeru z organizačných dôvodov, a to skončením pracovného pomeru dohodou; pružnejšie rozvrhnúť pracovný čas podľa podmienok a potrieb zamestnávateľa; umožniť dohodnutie so zamestnancom výkon práce nadčas o 250 hodín ročne nad limit, 150 hodín bez vydania povolenia Národným úradom práce; vypustiť ďalšiu dovolenku; komplexne upraviť prekážky v práci, ktorými sa obmedzuje poskytovanie pracovného voľna zamestnancov s náhradou mzdy; dočasne prerušiť výkon práce zamestnanca zo strany zamestnávateľa najdlhšie na jeden mesiac v prípade, ak je zamestnanec dôvodne podozrivý zo závažného porušenia pracovnej disciplíny a jeho ďalší výkon by ohrozoval dôležitý záujem zamestnávateľa; upraviť vykonávanie kontroly nad stavom bezpečnosti a ochrany zdravia pri práci odborovým orgánom; vypustiť dohodu o brigádnickej práci študentov, dohodu o pracovnej činnosti a komplexne upraviť dohodu o vykonaní práce; upraviť kolektívne pracovnoprávne vzťahy, najmä kompetencie odborovej organizácie a zamestnaneckej rady ako zástupcov zamestnancov, či už pôsobia popri sebe alebo samostatne s tým, že odborovému orgánu je ponechaná kompetencia kolektívne vyjednávať. Súčasne sú upravené podmienky kreovania zamestnaneckej rady a podmienky činnosti i zástupcov zamestnancov. Návrh zákona bol prerokovaný na plenárnom zasadnutí Rady hospodárskej a sociálnej dohody Slovenskej republiky dňa 24. januára a 28. februára. Na druhom rokovaní Rady hospodárskej a sociálnej dohody Slovenskej republiky dospeli sociálni partneri k dohode. Uznesením vlády Slovenskej republiky č. 182 zo dňa 12. marca 2003 bol predmetný návrh zákona schválený. Ďakujem, to je všetko.
Kaliňák, Robert, podpredseda vlády a minister vnútra SR (2015-09-29):
Ďakujem pekne. Vážený pán predseda, vážené dámy poslankyne, páni poslanci, v jednoduchosti povedané snažíme sa týmto zákonom urobiť dve hlavné veci, a to zrovnoprávniť samotné blokové konanie v rámci cestných kontrol Policajného zboru spolu s objektívnou zodpovednosťou a, samozrejme úpravu niektorých ďalších ustanovení, ktoré vyplynuli z aplikačnej praxe, predovšetkým zavedenie povinného nosenia prilieb pre deti prepravované v cyklosedačke, zaradenie ohrozenia chodcov na chodníkoch a ohrozenia cyklistov pri obchádzaní a predchádzaní medzi závažné porušenia pravidiel, stále patria medzi veľké percentá našich obetí na cestách, zavedenie jasných pravidiel pre jazdu na samovyvažovacom vozidle, ktoré poznáme hlavne pod názvom segway, výslovný zákaz parkovania na nástupištiach zastávok a pravidelnej verejnej dopravy, umožnenie vedenia traktora do 3,5 tony s vodičským preukazom skupiny B, zúženie okruhu vozidiel, ktoré môžu byť odtiahnuté mestskou políciou, teda o tie, ktoré neprekážajú priamo v premávke, rozšírenie objektívnej zodpovednosti aj na porušenie zákazu predchádzania kamiónu na diaľnici, prekročenie rýchlosti pred železničným priecestím a prekročenie rýchlosti v mieste dynamického váženia kamiónov počas jazdy. V oblasti evidencie vozidiel sa menia podmienky odhlásenia vozidla, hlavne v súvislosti s tým, aby neostávali starí majitelia, ako sa hovorí, na holičkách, ale aby tí, ktorí nesplnia svoje povinnosti prepisu vozidla na seba, boli vystavení riziku, že tieto ich štátne alebo evidenčné značky motorových vozidiel budú vedené ako odcudzené. Takisto sme urobili úpravu v niektorých výškach pokút. Čo sa týka prekročenia rýchlosti do 30 km/h mimo obce a do 20 km/h v obci, ostáva nezmenená sadzba pokút. Čo sa týka prekročenia rýchlosti do 50 km/h v obci a mimo obce do 60 km/h, dochádza k zrovnoprávneniu s objektívnou zodpovednosťou, a teda vlastne v blokovom konaní ako keby klesla na 400 eur vrchná hranica a v prípade prekročenia rýchlosti nad 50 km/h v obci alebo nad 60 km/h, to znamená ísť stovkou v obci alebo stodeväťdesiatkou na diaľnici, sa zvyšuje, naopak, hranica až na 800 eur v blokovom konaní. Verím, že podobne ako predchádzajúce naše novely opäť prispejú tieto novely k zvýšeniu bezpečnosti a plynulosti na cestách a tak ako sa nám podarilo za posledné roky už zachrániť niekoľko tisíc ľudí pred smrťou v rámci dopravnej prevádzky, že aj toto ustanovenie nám pomôže ďalej znižovať nehodovosť na našich cestách. Veľmi pekne ďakujem za podporu tohto zákona.
Paška, Pavol, predseda NR SR (2013-09-11):
(Hlasovanie.) 141 prítomných, 128 bolo za, 1 proti, 11 sa zdržali, 1 nehlasoval. Návrh sme schválili. Dámy a páni, odhlasovali prerokované body programu 23. schôdze. Pán poslanec Mikloško.
Simon, Zsolt, minister pôdohospodárstva a rozvoja vidieka SR (2011-02-08):
Cieľom návrhu zákona je zosúladenie právnych vzťahov pri poskytovaní podpor v pôdohospodárstve a rozvoji vidieka zo štátneho rozpočtu s novou právnou úpravou, podľa ktorej sa podpora poskytuje len na základe osobitného zákona v rozsahu, spôsobom a za podmienok ním ustanovených alebo ustanovených podrobnejšie iným všeobecne záväzným právnym predpisom vydaným na jeho vykonanie. Vážený pán predsedajúci, vážené pani poslankyne, vážení páni poslanci, vzhľadom na uvedené dovoľujem si vás požiadať o prerokovanie predloženého návrhu a posunutie do ďalšieho čítania. Tento návrh potrebujeme vzhľadom k tomu, aby sme vedeli podporovať hlavne oblasti neziskových organizácií.
B. Bugár, podpredseda NR SR: (2002-06-27):
Otváram rozpravu o tomto bode programu. Pýtam sa, kto sa hlási ústne do rozpravy? Ako jediný pán poslanec Tuchyňa. Končím možnosť sa prihlásiť ústne do rozpravy. Pán poslanec, nech sa páči, máte slovo. J. Tuchyňa, poslanec: Vážený pán predsedajúci, členovia vlády, kolegyne, kolegovia, v spoločnej správe k vládnemu návrhu zákona o vojenskej službe (tlač 1415), ktorý nasleduje za týmto bodom, sa navrhuje pod bodom 23 povyšovanie a vymenúvanie osôb, ktoré sa zaslúžili o oslobodenie vlasti v národnooslobodzovacom boji doma i v zahraničí. Tento návrh, pochopiteľne, podporujem. Zároveň však upozorňujem, že je nesystémovo zaradený do tohto návrhu zákona, pretože títo občania v súlade s už platným branným zákonom od 1. júla už nebudú osobami, na ktoré sa tieto vojenské zákony budú vzťahovať, a nebudú ani v evidencii orgánov vojenskej štátnej správy, alebo i nemusia byť občanmi Slovenskej republiky. Domnievam sa, že toto opatrenie systémovo patrí do zákona, ktorým sa dopĺňa zákon č. 105, teda ten, ktorý momentálne prerokúvame v Národnej rade. Môže to byť tiež považované dokonca za určitú, i keď nie za odmenu, ale za určitú satisfakciu tým, ktorí so zbraňou v ruke sa zaslúžili o víťazstvo nad fašizmom a našu slobodu. Tento návrh som konzultoval i s predsedom Legislatívnej rady vlády, ktorý nevidí prekážky, aby Národná rada pozitívne rozhodla o tomto návrhu. Chcem zároveň upozorniť, že ak bude schválený, pána poslanca Hoffmanna, aby teda zaujal potom patričné stanovisko k bodu 23 parlamentnej tlače 1415. A teraz k pozmeňujúcemu návrhu. Pozmeňujúci návrh už máte v laviciach. Navrhujem v článku 1 vložiť nový bod, a to bod 4, ktorý znie: Za § 5 sa vkladá § 5a, ktorý znie: „(1) Prezident Slovenskej republiky alebo minister obrany môže vymenúvať a povyšovať do vojenskej hodnosti osoby, na ktoré sa vzťahuje osobitný predpis. (2) Osoby podľa odseku 1 vymenúva a povyšuje a) do generálskej hodnosti prezident republiky, b) do poddôstojníckej hodnosti, práporčíckej hodnosti a dôstojníckej hodnosti minister obrany. (3) Podrobnosti na vymenovanie a povyšovanie osôb podľa odseku 1 do vojenských hodností určí prezident republiky.“ Ďalej poznámka pod čiarou – odkaz na zákon č. 255. Chcem tiež povedať, ako som uviedol, že návrh máte v laviciach a z podpisov je jasné, že podporuje tento návrh i pán poslanec Andrejčák, ktorý ho navrhol do zákona o vojenskej službe vo výbore pre obranu a bezpečnosť, i pán poslanec Osuský, ktorý je predkladateľom podobného návrhu, pán Pittner, ktorý je predseda politických väzňov, a koniec koncov i predseda ústavnoprávneho výboru. Takže prosím o vašu podporu tohto návrhu. Ďakujem.
P. Paška, predseda NR SR: (2007-07-03):
Ako o prvom budeme hlasovať o návrhu uznesenia k správe o aktuálnom vývoji v slovenskom zdravotníctve a o realizovaných a pripravovaných opatreniach vlády Slovenskej republiky v rezorte zdravotníctva . Je to tlač 339. Spravodajcom je pán poslanec Valocký z výboru pre zdravotníctvo. Prosím ho, aby uvádzal hlasovanie. Máte slovo, pán poslanec. (Ruch v sále.) Dámy a páni, prosím vás o väčší pokoj v rokovacej sále.
Paška, Pavol, predseda NR SR (2013-12-05):
Pekné predpoludnie, dámy a páni, poprosím vás o registráciu v hlasovacom zariadení. Budeme hlasovať o prerokovaných bodoch. Vidím, že máme príjemnú návštevu na balkóne. Gymnázium z Turzovky? Dobre? Vitajte. (Potlesk.) Poprosím pána poslanca Senka, aby uviedol v prvom čítaní hlasovanie o vládnom návrhu zákona č. 206 o múzeách a galériách, je to tlač 778. (Hlasovanie o vládnom návrhu zákona, ktorým sa mení a dopĺňa zákon č. 206/2009 Z. z. o múzeách a o galériách a o ochrane predmetov kultúrnej hodnoty a o zmene zákona Slovenskej národnej rady č. 372/1990 Zb. o priestupkoch v znení neskorších predpisov a ktorým sa menia a dopĺňajú niektoré zákony , tlač 778.)
Košútová, Magda, poslankyňa NR SR (2014-11-27):
Ďakujem pekne. Ja len tri vety. Ja chcem povedať, že zákon má ambíciu zvýšiť zamestnanosť, má ambíciu pomôcť mladým, začínajúcim poľnohospodárom, malým podnikom, rodinným farmám. Chcela by som vás všetkých poprosiť, aby ste ho podporili. A verím, že v budúcnosti budeme ho prehodnocovať, a keď bude treba, niečo zmeníme. Ďakujem pekne.
Paška, Pavol, predseda NR SR (2014-06-06):
(Nasledujúci text hovorený súbežne s rečníkom.) Hlasujeme o, hlasujeme o návrhu, aby prešiel návrh. (Smiech v sále.)
Laššáková, Jana, podpredsedníčka NRSR (2012-06-21):
Aj keď ste sa načas neprihlásili, ale no, už nie ste zase taký nováčik.
Šeliga, Juraj, poslanec NR SR (2022-02-03):
Pán Mazurek, ja vám chcem dať do pozornosti text Ústavy Slovenskej republiky, ktorý hovorí veľmi jasne v čl. 86 písm. m) o prítomnosti akýchkoľvek, opakujem, akýchkoľvek cudzích vojsk bez ohľadu na akúkoľvek medzinárodnú zmluvu vždy rozhoduje Národná rada Slovenskej republiky. Ďakujem pekne.
Danko, Andrej, podpredseda NR SR (2023-11-21):
S reakciou poslanec Dostál.
Laššáková, Jana, podpredsedníčka NR SR (2014-10-21):
Ďakujem, pán spravodajca, zaujmite miesto určené pre spravodajcov. Otváram všeobecnú rozpravu. Do rozpravy som dostala písomnú prihlášku pána poslanca Mihála, ktorému odovzdávam slovo. Nemuseli ste sa akože hlásiť, dobre, lebo ste písomne prihlásený. Tak sa odhláste, pán poslanec. Nech sa páči.
P. Hrušovský, predseda NR SR: (2005-03-16):
(Hlasovanie.) 136 prítomných, 126 za, 9 sa zdržalo, 1 nehlasoval. Návrh sme schválili. Ďalší návrh, pán poslanec.
Laššáková, Jana, podpredsedníčka NR SR (2013-05-16):
Ďalšiu, v poradí piatu otázku položil pán poslanec Andrej Kolesík podpredsedovi vlády a ministrovi zahraničných vecí a európskych záležitostí Miroslavovi Lajčákovi a otázka znie: „Vážený pán podpredseda vlády a minister zahraničných vecí a európskych záležitostí, v médiách sa v poslednej dobe objavili špekulácie a úvahy o potrebe kúpy prenájmu či rekonštrukcie budovy, ktorú bude Slovenská republika potrebovať v súvislosti s naším predsedníctvom v Európskej únii. Na túto tému existujú rôzne protichodné úvahy. Povedzte nám, prosím, ktorý variant a prečo považujete za najefektívnejší vzhľadom na verejné financie a najudržateľnejší nielen pre potreby predsedníctva, ale aj po ňom?“ Poprosím vás o odpoveď, pán minister, ako aj o oznámenie o ukončení odpovede. Nech sa páči.
Ďuriš Nicholsonová, Lucia, podpredsedníčka NR SR (2016-10-27):
Ďakujem, pán poslanec, vzhľadom na zlúčenú rozpravu, prosím, zaujmite svoje poslanecké miesto. Ďakujem pekne. Otváram týmto všeobecnú rozpravu. Písomne sa do rozpravy neprihlásil nikto, ale ako ste mali možnosť počuť, o slovo sa hlási jeden z predkladateľov, pán poslanec Krajniak. Nech sa páči. Prosím?
Krajniak, Milan, minister práce, sociálnych vecí a rodiny SR (2020-04-03):
Vážený pán predseda, vážené dámy a páni, účel právnej normy je zrejmý z jej obsahu, a preto vás chcem požiadať o jej podporu. Ďakujem.
Bernaťák, Tibor, poslanec NR SR (2019-05-20):
Ďakujem. Ja chcem poďakovať kolegynke Alene Bašistovej za podnetné zhodnotenie správy. A mňa by ešte zaujímala jedna otázka, ktorú nepoložila a ktorú by som možno pani ombudsmanke položil ja. Keďže verejná ochrankyňa práv by mala ochraňovať ľudské práva všetkých, nie len vybraných skupín, pani ombudsmanka, opýtal by som sa na mieste pani Elenky Bašistovej, či sa zúčastnite okrem rôznych pochodov aj pochodu za život, ktorý bude v septembri. A poprosil by som teda možno na aj žiadosť pani Bašistovej, že, že či áno alebo nie. Pretože akékoľvek omáčky okolo toho sú zbytočné. Ďakujem.
Zajac, Pavol, poslanec NR SR (2015-04-15):
Ďakujem pekne všetkým, naozaj veľmi korektný bol kolega Daniš, tak mu skúsim odpovedať. Naozaj ste popísali ten postup, ako sa určuje cena, tak ako aj ja, akurát vám na konci vadilo, že neobvyklá, nízka cena v Dubnej Skale, lebo bola 41 % oproti štátnej expertíze. Nuž minulého roku podpísal minister Počiatek tunel Višňové s treťou najnižšou ponukou, ktorá bola na úrovni 45 % oproti štátnej expertíze. Čiže keď sme my podpísali za 41 %, tak to sú lacné diaľnice. Ak podpísal Počiatek za 45 %, tak dostal otázku od novinárov, či to teda nie je lacný tento tunel. On odpovedal, reálna cena, reálna zmluva, reálny dodávateľ, do piatich rokov bude tunel. Čiže v tom je rozdiel, keď niečo robíme my, tak je to podľa vás ako neobvyklá, nízka cena, lacné diaľnice. Keď to robíte vy, je to reálna. Páni Jarjabek a Martvoň, nuž, chcel by som vám, pán Jarjabek, povedať, že teda nebol som pracovníkom NDS, bol som členom dozornej rady, kde som bol nominovaný jediným akcionárom – ministerstvom dopravy, mám vyštudované konštrukčné a dopravné stavby, mám určitú prax za sebou, mal som dôveru ministerstva, tak ma dali do dozornej rady, tak ako sedí v dozornej rade dneska predseda dozornej rady pán Igor Choma, ktorý zvláda byť zároveň primátorom, poslancom Národnej rady a ešte aj predsedom dozornej rady. Takže tak to funguje a snažil som sa v tej dozornej rade robiť čo najlepšie. Súťaže majú byť a boli za našej vlády spustené férovo, boli vysúťažené ceny porovnateľné s okolitými krajinami, s krajinami v Európskej únii. Takto má postupovať rozumný... (Prerušenie vystúpenia časomerom.)
Danko, Andrej, predseda NR SR (2016-09-06):
Prosím určenú spoločnú spravodajkyňu z výboru pre financie a rozpočet, poslankyňu Irén Sárközy, aby informovala Národnú radu o výsledku rokovania výborov o tomto návrhu vlády.
V. Veteška, podpredseda NR SR: (2004-05-12):
Ďalej budeme pokračovať bodom programu a je to prvé čítanie o vládnom návrhu zákona o súkromných veterinárnych lekároch, o Komore veterinárnych lekárov Slovenskej republiky a o zmene a doplnení zákona č. 488/2002 Z. z. o veterinárnej starostlivosti a o zmene niektorých zákonov v znení neskorších predpisov . Vládny návrh zákona ste dostali ako tlač č. 605. Návrh na jeho pridelenie na prerokovanie výborom máte v rozhodnutí č. 636. Teraz prosím ministra pôdohospodárstva Slovenskej republiky Zsolta Simona, aby návrh zákona uviedol.
Šimečka, Michal, podpredseda NR SR (2024-01-10):
Ďakujem veľmi pekne za slovo a chcem poďakovať aj kolegovi Hargašovi za veľmi dobrý príspevok. Špeciálne by som podčiarkol jednu vec, ktorú zdôraznil aj on vo svojom príspevku, a to je to, že dĺžka rozpravy ešte neznamená, že sa to dá považovať za štandardné rokovanie. Aj keby sme sa tu takto my ako opozícia rozprávali ešte tri mesiace, to nenahrádza to štandardné legislatívne konanie. Presne preto ako Jano Hargaš veľmi správne upozornil, že súčasťou toho štandardného je aj MPK, kde 500 ľudí, ak sa podpíše pod hromadnú pripomienku, potom môže v rozporovom konaní diskutovať s predkladateľom. Ja som sa teda raz ako podpredseda ešte mimoparlamentnej strany zúčastnil takéhoto rozporového konania zhodou okolností na ministerstve spravodlivosti, čo trvalo asi dve hodiny a bolo to zmysluplnejšia diskusia o obsahu než celé doterajšie rokovanie, ktoré tu máme, vzhľadom na to, že nikto zo zástupcov koalície teda s výnimkou jedného poslanca a ministra nereaguje na otázky opozície. Tu by som iba pripomenul, že kým Jano Hargaš spomínal počet voličov, ktorých opozícia zastupuje, ktorí sa pýtajú prostredníctvom nás tieto otázky, ešte by som doplnil 20-tisíc ľudí na námestiach, ktorí sa tiež pýtajú tieto otázky, a keď si to teda, keď si to vydelíte tými 500, tak tých hromadných pripomienok by bolo asi dosť. A už ani neviem ako ešte inak sa snažiť prosiť alebo nútiť koalíciu, aby sa zapojila do rozpravy. Možno už tak zo zúfalstva a z nadsázky by sme mohli urobiť nejaký deal, keď vám ide o ten čas, že za každú faktickú poznámku, na ktorú sa prihlási koaličný poslanec, sa jeden opozičný odhlási, aby teda to nenaťahovalo ten čas, keď vám ide o to. A to isté možno v ústnej rozprave, už neviem ako inak. Ďakujem pekne.